**Textes: Ex 12, 1-8.11-14; Ps 115; 1 Co 11, 23-26; Jn 13, 1-15.**

« Beno ke bingaka mono Longi ti Mfumu ; beno ke tubaka mbote, sambu ya kieleka mono kele Longi ti Mfumu. Kana mono muntu kele Mfumu ti Longi, mono me yobisa beno makulu, beno na kati na beno, beno mpi fweti yobisana makulu beno na beno. Mono me songa beno mbandu, sambu beno kusala mutindu mono me sala beno » (Jn 13, 13-15).

**Bampangi batondama,**

1. Na kilumbu yai ya ntete ya ***Bilumbu Tatu*** ya ke sungimina maswekamu ya Pake, dibundu mama na beto ikele kembisa kilumbu ya Mfumu na beto Yezu-Kristu, imene **kuganga bisakramento** ya **Ukaristia** ti ya **Ntumba**.

Yo yina, kwa Yandi imene kubakisa nde ntangu na yandi me lunga yandi ke vukisa balongoki na yandi na kudia madia ya nsuka kumosi ye Yandi. Buna, Yandi imene kubikisila beto *Luzolo na Yandi ya nsuka* to testament: **“Beno tondana beno na beno”** ye “ **Beno ta salaka yau na kusungiminaka mono**” (1Co 11,24-26).

Tala kisina ya Kisakramento ya Ukaristia: lutondo ya kukonda nsuka.

Kaka na bangogo yina Yezu ke pesa kiyeka na balongoki ti na bilandi na bo na kusalaka bonso Yandi imene kutuma: na kukitula mampa ti vinu, nitu ti menga na Yandi.

**Bampangi**,

1. Na Kisakramento yai ya Ukaristia, Yezu-Kristu ikele kupesa beto nitu ti menga na Yandi sambu nde beto kuzwa luzingu ya kieleka ye ya kukonda nsuka: “*mono kele mampa yina ke pesaka moyo; kana muntu kudia mampa yai, yandi ta zinga mvula na mvula*”(Jn 6,51). Kisakramento yai ya Ukaristia ikele kidimbu ya lugulusu ye ya lutondo ya Yezu-Kristu ikele kunatila beto; ye na nsadisa ya Ukaristia ; konso mukristu ikele kubaka Dienga ya Yezu-Kristu ya ke kukitula beto bansadi sambu na kusadila bampangi na beto.

« L’eucharistie nous procure des grâces et nous rend missionnaires auprès de nos frères et sœurs ».

Ukaristia ikele kidimbu ya bumosi (le signe de la communion) ye ya kimvuka. Ya beto ikele kufinama na mesa ya santu, beto fwete sosa ntangu yonso na kuvanda ngindu mosi ye ntima mosi kaka; mpamba ve, kana beto ikele kuzingila bumosi, beto ta zwa ba dienga ya mpila na mpila. Parce que l’Eucharistie en elle-même est une action de grâce.

1. Yo yina bampangi, beto me bakisa bunene ya Kisakramento yai ya Ukaristia, mono ke dodokila beno na kuyidika ntangu yonso kisakramento yai, sambu ikele Kristu Yandi mosi imene kubikila beto yo. Mutindu ya beto ke yidikaka madia na beto, ba nzo na beto, bilele ya beto ke lwata; beto kuyidika mpi kimenga ya misa (*soignons notre liturgie, pourqu’elle soit belle et priante*): yo vanda ba mbayi-mbayi, bana ya misa, chorale, ba musiciens, banganga-Nzambi; konso muntu kuyidika misa na kiyeka na yandi.

Beno pesa mpi luzitu na Kisakramento yai : beto zitisa nitu ya Kristu nkatu kuvweza yo ; beto yilama na ntwala kutambula yo; beto pesa yo lukumu ya nene na mpila nde ya beto me tambula yo, yo kusadisa beto na kukituka mungwa ye mwinda ya ke sema na ntoto mvimba ye ya ke sadisa bantu na kuzinga na lutondo, na masonga ye na ngemba.

1. Na kubakisa mbote-mbote yina ya Kristu me sala, na nima ya kuganga kisakramento ya Ukaristia, Yandi me sukula makulu ya bantumwa ; disongidila nde: **Ukaristia fwete kupusa beto na kuvanda ntangu yonso ba nsadi.** (L’Eucharistie dans sa forme profonde appelle au service: de ceux qui la président et la reçoivent quotidiennement).

Ya beto me yamba Kristu na Ukaristia beto kwenda kusadila Yandi na luzingu na beto ye na kati ya ba mpangi ; Yandi ke binga beto na kukituka ba nsadi ye na kudikulumusa ntangu yonso ; Yandi ke lomba na beto na kuzingila lutondo yina ti ba mpangi na beto; ti ba nsukami, bansiona, bankwidi, banunu, bambefo, bimona mpasi ya ikele na kati na beto.

**Bampangi batondama,**

1. Na mukanda ya ntete, nsoniki kele kuzabisa beto nde na ntangu ya ntama ikele menga ya mwana dimeme ya kugulusaka bana ya Israël ya kuvandaka na kimpika na nsi ya Egypiti. Yai mambu ya kusalamaka na kuwakana ya ntama.

Kansi na kuwakana ya mpa, ikele diaka ve menga ya bambisi to ya baniama ya ikele kugulusa beto, kansi ikele Yezu-Kristu Yandi mosi muntu ya ikele kugulusa beto na nsadisa ya menga na Yandi. Yandi mene tiamuna menga na yandi sambu na kugulusa beto. Yandi ikele kukatula beto kimakulu ye na mbala mosi na kimpika ya masumu. Yandi imene kukitambika mbala mosi. (Le Christ s’est offert une fois pour toutes ; il n’a pas besoin, comme les grands prêtres, d’offrir plusieurs fois les sacrifices).

**Bampangi batondama,**

1. Bubu yai mpi Kristu ikele **kuganga kisakramento ya ntumba** ya ke pesa na banganga-Nzambi kiyeka na kutambikaka kimenga ya misa tii kuna ya Kristu ta vutuka. Ikele mpi ntangu ya beto fwete tala kana beto ke zitisaka banganga-Nzambi ti kisalu na bau : Nganga-nzambi ikele muntu ya Nzambi me sola na kati na beno, na familia, na bwala. Dibundu ke pesa yandi kiyeka ya kutambikaka kimenga ya misa sambu na lukumu ya Nzambi ti lugulusu na beto bantu.

Muntu mosi ve lenda kukipesa kiyeka yina ; Ikele Kristu na nsadisa ya dibundu ye tata pisekopo ke ndima na kusadila Nzambi ti bantu.

1. Nganga-Nzambi ikele yina ya ikele kunatila beno Nzambi ye ya kutambika beno na Nzambi. Beno samba mingi sambu nde Mfumu Nzambi kupesa beto **banganga-Nzambi ya kieleka, ya lutondo, ya ngemba**. Nde na mafamilia na beto, beto kupesa mpi bana ya mbote na Dibundu, beto kunata bo sambu na kisalu yai ya mbalu-mbalu ya kusadila Nzambi ti bantu. Beno simbisa banganga-Nzambi na beno ; beno sadisa bo na bo kuvanda ve ntantu-ntantu, nkatu kiese ; beno vanda na ntima ya nkenda na kulolula mambi na bo (ce sont des personnes fragiles) ; beno longisila bo ye beno pesa bo kiese ya kuzingila kinganga-Nzambi na bo ; beno zitisa bo ; beno kabisa bo ve, mukristu ya kieleka ke kabisaka ve banganga Nzambi. Bo ikele bansadi ya Nzambi ti ya beno : muntu ya nkaka ve ta pesa beno Nzambi kaka Nganga-Nzambi. Keti beno ke bakisa bunene ya kisalu yai ? Keti beno me wa mono ?
2. Mes frères dans le sacerdoce, en ce jour où nous fêtons l’institution de l’Eucharistie, laissez-moi vous rappeler quelques paroles de la préface du Dimanche I pour en faire avec vous une méditation : « *Dieu a fait de nous, une nation sainte, un peuple racheté, une race choisie, un sacerdoce royal* ». Vous portez ces noms glorieux pour une mission spéciale, celle d’annoncer au monde les merveilles de Dieu et son Eternel Amour.
3. Le mardi, lors de la messe chrismale, je vous ai longuement parlé. J’ajoute ceci : Le sacerdoce que vous revêtez est un Service pour l’Eglise et le monde. Ainsi, servez l’Eglise à travers ce peuple dont vous avez la charge ; faites-le avec beaucoup de douceur, de tendresse et plein d’humilité, comme le Christ lui-même, le Grand Prêtre nous l’a appris. Ne vous fatiguez pas à courir derrière l’argent, cette idole tyrannique. Tous, nous avons besoin d’argent pour vivre ; mais que l’argent ne vous pousse pas à perdre votre âme et l’Amour du Christ et de son Eglise.
4. Vivez et cultivez entre vous la charité sacerdotale parce que vous n’êtes pas deux peuples, pas deux nations mais « un peuple, une nation sainte » ; (Ez 37,21-23). Que la collaboration et la communion sincère règnent dans nos différentes communautés. Dans nos communautés, donnons de la place au dialogue ; aux solutions concertées et partagées. Evitons d’être irresponsables et d’exposer les autres.
5. Dans l’exercice de votre ministère dites-vous toujours que vous n’êtes que des serviteurs et que l’on ne vous regarde qu’ainsi (1Co 3,1-4 ); n’en tirez surtout pas orgueil ; conduisez le peuple de Dieu vers la vérité ; soyez pour eux un pasteur, un berger et qu’ils soient pour vous des brebis ; donnez-leur du poisson et non un serpent ; ne soyez pas pour eux des loups qui les dévorent ; cherchez à connaître leurs soucis et qu’ils vous écoutent parce que vous êtes un berger pour eux (Jn 10,1-11). Accompagnez-les et conduisez-les vers le Christ comme Philippe et André (Jn 12, 20-23)
6. Bika nde bisambu ya Mama Maria kusadisa bakristu yonso ti banganga-nzambi yonso, Yandi ya ikele Mama ya banganga-Nzambi, na kukangama ti Pisekopo na bo, na mvula yai ya beto kezola kuzingila lukwikilu na beto na kimvuka, na kuvukisa ngolo ti ngangu na beto ye beto yonso kuzingila bumosi.

**NA BENO YONSO NGEMBA YA PAKE.**

|  |  |
| --- | --- |
|   | Donnée en l’Eglise Cathédrale Saint KIZITO, le vingt-neuvième jour du mois de mars de l’année deux mille dix-huit |
|  | + José MOKO EKANGAPisekopo ya Idiofa |